PMIndiaData/PMIndiaSum huggingface dataset:
సంప్ర‌దాయ వైద్య విధానం లో ప‌ర‌స్ప‌ర స‌హ‌కారానికి భారతదేశం, ఇరాన్ ల మ‌ధ్య ఎమ్ఒయు కు ఆమోదం తెలిపిన మంత్రివర్గం

సంప్ర‌దాయ వైద్య విధానంలో భారతదేశం, ఇరాన్ ల మ‌ధ్య‌ ప‌ర‌స్ప‌ర స‌హ‌కారానికి సంబంధించిన అవ‌గాహనపూర్వక ఒప్పందానికి (ఎమ్ఒయు కు) ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. ప్ర‌యోజ‌నాలు: ఈ ఎమ్ఒయు సంప్ర‌దాయ వైద్య విధానంలో ఉభయ దేశాల మ‌ధ్య ప‌ర‌స్ప‌ర స‌హ‌కారాన్ని పెంపొందిస్తుంది. ఇరు దేశాల‌కు గ‌ల ఉమ్మ‌డి సాంస్కృతిక వార‌స‌త్వాన్ని దృష్టిలో పెట్టుకొన్న‌ప్పుడు ఈ ఒప్పందానికి ఎంతో ప్రాధాన్య‌ం ఉంది. పూర్వరంగం: భార‌త‌దేశంలో సంప్ర‌దాయ వైద్య వ్య‌వ‌స్థ బాగా అభివృద్ధి చెందింది. ఔష‌ధ మొక్క‌ల రంగంలో కూడా భార‌త‌దేశం బాగా అభివృద్ధిలో ఉంది. అంత‌ర్జాతీయ ఆరోగ్య రంగంలో భార‌తదేశానికి మంచి అవ‌కాశాలు ఉన్నాయి. భాష‌, సంస్కృతి, సంప్ర‌దాయాల విష‌యంలో భార‌త‌దేశానికి, ఇరాన్‌ కు మ‌ధ్య ప‌లు ఉమ్మ‌డి అంశాలు ఉన్నాయి. ఔష‌ధ మొక్క‌ల వినియోగంలో రెండు దేశాల‌కూ ఉమ్మ‌డి వార‌సత్వం ఉంది. ఈ రెండు దేశాలలో జీవ‌ వైవిధ్యం గణనీయ స్థాయిలో ఉంది. అరుదైన ఔష‌ధ మొక్క‌లకు భారతదేశం, ఇరాన్ నిలయాలుగా ఉన్నాయి. ఈ అరుదైన ఔష‌ధ మొక్క‌లను సంప్ర‌దాయ వైద్య విధానంలో త‌ర‌చు వాడుతూ ఉంటారు. అంతేకాదు, భార‌త దేశం సంప్ర‌దాయ వైద్య విధానానికి స‌రైన నాయ‌క‌త్వ స్థానంలో ఉన్నద‌ని, బ‌ల‌మైన మౌలిక స‌దుపాయాలు ఉన్నాయ‌ని, ప్ర‌త్యేక నైపుణ్యం క‌లిగిన ఉత్ప‌త్తి యూనిట్లు ఉన్నాయ‌ని ఇరాన్ ఆమోదించింది. ఆయుర్వేదం, యోగ‌, ప్ర‌కృతి వైద్యం, యునాని, సిద్ధ‌, సొవా-రిగ్‌పా, హోమియోపతి ల వంటి సంప్ర‌దాయ వైద్య విధానాల‌ను ప్రోత్స‌హించే బాధ్య‌త క‌లిగిన, భార‌త ప్ర‌భుత్వానికి చెందిన ఆయుష్ మంత్రిత్వ‌ శాఖ చైనా, మ‌లేశియా, ట్రినిడాడ్‌ & టొబాగో, హంగ‌రి, బాంగ్లాదేశ్‌, నేపాల్, మారిష‌స్‌, మంగోలియా వంటి దేశాల‌తో సంప్ర‌దాయ వైద్య విధాన‌ రంగంలో ప‌ర‌స్ప‌ర స‌హ‌కారానికి ఎమ్ఒయు లు కుద‌ర్చుకోవ‌డం ద్వారా త‌గిన చ‌ర్య‌లను చేప‌ట్టింది. శ్రీ‌ లంక‌ తో మ‌రో ఎమ్ఒయు పై సంత‌కాలు చేసే ప్ర‌తిపాద‌న‌ కూడా ఉంది.
భార‌త‌దేశాని కి మ‌రియు శ్రీ లంక కు మ‌ధ్య అంత‌ర్జాతీయ విమాన స‌ర్వీసుల ను ఆరంభించ‌డాని కి వీలు గా ఎలాయ‌న్స్ ఎయర్ విభజన కు ఆమోదం తెలిపిన మంత్రిమండ‌లి

భార‌త‌దేశాని కి మ‌రియు శ్రీ లంక కు మ‌ధ్య ఇంట‌ర్ నేశ‌న‌ల్ సెక్టార్స్ లో విమానాల రాక‌పోక‌ల కు గాను మెస్స‌ర్స్ ఎలాయ‌న్స్ ఎయ‌ర్ కు ప్రధాన మంత్రి శ్రీ నరేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఎక్స్-పోస్ట్ ఫ్యాక్టో డిస్‌పెన్సేశ‌న్‌ కు తన ఆమోదాన్ని తెలిపింది. మెసర్స్ ఎలాయ‌న్స్ ఎయ‌ర్ అనేది ఎయ‌ర్ ఇండియా యొక్క పూర్తి స్థాయి అనుబంధ సంస్థ‌ గా ఉన్నది. మెసర్స్ ఎలాయ‌న్స్ ఎయ‌ర్ అతి తక్కువ లో అయితే 20 విమానాలు గాని, లేదా మొత్తం సామ‌ర్ధ్యం లో 20 శాతం విమానాలను గాని దేశీయ కార్యకలాపాల కోసం ఏది అధికం గా ఉంటే నియోగించేటంత వరకు, మ‌ధ్యంత‌ర కాలాని కి గాను ఒక విశేష విభజన కు అనుమ‌తించ‌డమైంది. శ్రీ లంక తో భార‌త‌దేశం స‌న్నిహిత ద్వైపాక్షిక సంబంధాల ను క‌లిగివుంది. అంతేకాక సంధానాన్ని పెంచ‌డంతో పాటు రెండు దేశాల ప్ర‌జ‌ల మధ్య సంబంధాల ను విస్త‌రించినట్లయితే దాని ద్వారా మ‌న కు మేలు ఒనగూరుతుంది. ఈ ఆమోదాని క‌న్నా ముందు, బ‌ట్టిక‌లోవా మ‌రియు పాలాలీ విమానాశ్ర‌యాల నుండి ఎటువంటి వాణిజ్య త‌ర‌హా కార్య‌క‌లాపాలు చోటు చేసుకోలేదు.
వారాణ‌సీ ని రేపు సంద‌ర్శించ‌నున్న‌ ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2019వ సంవ‌త్స‌రం ఫిబ్ర‌వ‌రి 19వ తేదీ నాడు ఉత్త‌ర్ ప్ర‌దేశ్ లోని వారాణ‌సీ ని సంద‌ర్శించ‌నున్నారు. అక్క‌డ అనేక అభివృద్ధి ప‌థ‌కాల ను ఆయ‌న ప్రారంభించనున్నారు. వారాణ‌సీ లో గ‌ల డీజల్ లోకోమోటివ్ వ‌ర్క్స్ లో మొట్ట మొద‌టిసారి గా విద్యుత్తు రైలు ఇంజిన్ గా మార్చ‌బ‌డిన డీజిల్ ఇంజిన్ కు ప్ర‌ధాన మంత్రి ప్రారంభ సూచక పతాకాన్ని చూపనున్నారు. రైలు ఇంజిన్ ను ఆయ‌న ప‌రిశీలిస్తారు. ఈ సంద‌ర్భం గా ఏర్పాటు చేసిన ఒక ప్ర‌ద‌ర్శ‌న‌ ను ఆయ‌న సంద‌ర్శించనున్నారు. రెండు డ‌బ్ల్యుడిజి 3ఎ డీజిల్ లోకో ల‌ను 10,000 అశ్విక శ‌క్తి క‌లిగివుండే ఒక జోడు ఇలెక్ట్రిక్ డ‌బ్ల్యుఎజిసి3ఎ లోకో గా డీజల్ లోకోమోటివ్ వ‌ర్క్స్ రూపుదిద్దింది. అచ్చం గా ‘మేక్ ఇన్ ఇండియా’ కార్య‌క్ర‌మం లో భాగం గా పూర్తి అయినటువంటి ఈ మార్పిడి పనులు యావ‌త్తు ప్ర‌పంచాని కి భార‌త‌దేశపు ప‌రిశోధ‌న మ‌రియు అభివృద్ధి (ఆర్&డి) సంబంధిత నూత‌న ఆవిష్క‌ర‌ణ కానుంది. రూపు మార్చుకున్న ఈ రైలు ఇంజిన్ లు త‌క్కువ స్థాయి లో గ్రీన్ హౌస్ గ్యాస్ ఉద్గారాల తో పాటు ఉత్త‌మ‌మైనటువంటి ప‌నితీరు ను క‌న‌బ‌ర‌చే రైలు ఇంజిన్ లు గా భార‌తీయ రైల్వే లకు పేరు సంపాదించిపెట్ట‌నున్నాయి. సీర్ గోవ‌ర్ధన్ పుర్ లోని శ్రీ గురు ర‌విదాస్ జ‌న్మ‌స్థాన్ మందిరం లో గురు ర‌విదాస్ బ‌ర్త్ ప్లేస్ డివెల‌ప్‌మెంట్ ప్రోజెక్టు కు ప్ర‌ధాన మంత్రి పునాది రాయి ని వేయ‌నున్నారు. ఆయ‌న శ్రీ గురు ర‌విదాస్ విగ్ర‌హం వ‌ద్ద శ్ర‌ద్ధాంజ‌లి ని ఘటిస్తారు. అంతేకాకుండా జ‌న స‌మూహాన్ని ఉద్దేశించి ప్ర‌సంగిస్తారు. బ‌నార‌స్ హిందూ యూనివ‌ర్సిటీ లో భాగ‌ంగా నూతనంగా నిర్మించినటువంటి మ‌ద‌న్ మోహ‌న్ మాల‌వీయ కేన్స‌ర్ కేంద్రాన్ని ప్ర‌ధాన మంత్రి ప్రారంభించ‌నున్నారు. ఉత్త‌ర్ ప్ర‌దేశ్, ఝార్‌ఖండ్‌, బిహార్‌, ఉత్తరాఖండ్ ల‌తో పాటు, నేపాల్ వంటి ఇరుగు పొరుగు దేశాల లోని రోగుల కు త‌క్కువ ఖ‌ర్చు లో స‌మ‌గ్ర‌మైన‌టువంటి కేన్స‌ర్ సంర‌క్ష‌ణ ను ఈ ఆసుప‌త్రి అందుబాటులోకి తీసుకు రానుంది. హోమీ భాభా కేన్స‌ర్ హాస్ప‌ట‌ల్ లెహ‌ర్‌తారా ను కూడా ప్ర‌ధాన మంత్రి ప్రారంభించనున్నారు. ఈ రెండు కేన్స‌ర్ ఆసుప‌త్రుల ప్రారంభం తో కేన్స‌ర్ సంబంధిత వ్యాధుల కు నాణ్య‌మైన చికిత్స, ఇంకా సంర‌క్ష‌ణ ల‌ను అందించ‌డం లో వారాణ‌సీ ఒక ముఖ్య‌మైన కేంద్రం కాగలదు. ప్ర‌ధాన మంత్రి శ్రీ మోదీ తొలి నూత‌న భాభాట్రాన్ విత్ ప్రిసిఝన్ టెక్నాలజీ (మ‌ల్టీ లీఫ్ కోలిమేట‌ర్‌)ను దేశ ప్ర‌జ‌ల కు అంకితం చేయ‌నున్నారు. ఆయ‌న బిహెచ్‌యు లో పండిత్ మ‌ద‌న్ మోహ‌న్ మాల‌వీయ విగ్ర‌హాన్ని మ‌రియు వారాణ‌సీ ఘాట్ ల కుడ్య చిత్రాల ను ఆవిష్క‌రించ‌నున్నారు. బిహెచ్‌యు లోనే ‘పిఎం-జెఎవై ఆయుష్మాన్ భార‌త్’ ల‌బ్దిదారుల‌ తోనూ ఆయ‌న భేటీ కానున్నారు. ఆ త‌రువాత వారాణ‌సీ మ‌రియు ప‌రిస‌ర ప్రాంతాల లో ఆరోగ్య రంగం తో పాటు ఇత‌ర రంగాల‌ కు కూడా ఊతాన్ని అందించ‌డం కోసం ఉద్దేశించిన ప‌లు అభివృద్ధి ప‌థ‌కాల‌ ను ప్ర‌ధాన మంత్రి వారాణ‌సీ లో ఔఢే గ్రామం లో ప్రారంభించ‌నున్నారు. ఆయ‌న వివిధ ప‌థ‌కాల ల‌బ్దిదారుల‌ కు ధ్రువ‌ ప‌త్రాల‌ ను అంద‌జేస్తారు. అలాగే దివ్యాంగ జ‌నుల‌ కు స‌హాయ‌క ఉప‌క‌ర‌ణాల‌ ను కూడా ప్ర‌దానం చేస్తారు. త‌ద‌నంత‌రం జ‌న స‌మూహాన్ని ఉద్దేశించి ప్ర‌ధాన మంత్రి ప్ర‌సంగిస్తారు.
ఛ‌త్తీస్‌ఘ‌డ్‌లో షెడ్యూలు తెగ‌ల జాబితాలో స‌వ‌ర‌ణ‌కు కేంద్ర కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర‌మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, ఛ‌త్తీస్‌ఘ‌డ్‌లోని షెడ్యూలు తెగ‌ల (ఎస్‌టిల‌) జాబితాలో మార్పులు చేసేందుకు వీలుగా రాజ్యాంగ ( షెడ్యూలు కులాలు,తెగ‌ల‌) ఆర్డ‌ర్ (స‌వ‌ర‌ణ‌) బిల్లు 2016 ద్వారా అధికారిక స‌వ‌ర‌ణ‌ల‌ను తీసుకువ‌చ్చేందుకు రూపొందిన ప్ర‌తిపాద‌న‌ల‌ కేబినెట్ నోట్‌కు ఆమోదం తెలిపింది. ఛ‌త్తీస్‌ఘ‌డ్ షెడ్యూలు తెగ‌ల జాబితాలో ఈ కింద తెలిపిన మార్పులు చేయ‌డం జ‌రుగుతుంది. 1)ఎంట్రీ నెంబ‌ర్ 5 లో, భారియా భూమియా త‌ర్వాత‌, ఈ కింది దానిని చేర్చ‌డం జ‌రుగుతుంది. అది భూయిన్యా,భూయియాన్‌, భూయాన్‌ 2)ఎంట్రీ 14 విష‌యంలో కింది ప్ర‌త్యామ్నాయం చేరుస్తారు. 14. ధ‌న్‌వార్‌,ధ‌నుహ‌ర్‌,ధ‌నువార్‌ 3) ఎంట్రీ 32, 33 విష‌యంలో కింద తెలిపిన ప్ర‌త్యామ్నాయాల‌ను చేరుస్తారు. అవి 32. న‌గెసియా, న‌గాసియా, కిసాన్ 33. ఒరాన్‌,ధంకా,ధన్‌గ‌డ్ 4)ఎంట్రి 41 విష‌యంలో కింది ప్ర‌త్యామ్నాయం చేరుస్తారు అవి 41. స‌వార్‌, స‌వ‌ర‌, సౌన్‌ర సాఓన్రా మ‌రియు ఎంట్రీ 42 త‌ర్వాత కింది ఎంట్రీని చేరుస్తారు. అది 43- భిన్‌జ్‌హియా ఈ చ‌ట్టాన్ని రాజ్యాంగ (షెడ్యూలు కులాలు, షెడ్యూలు తెగ‌ల‌) ఆర్డ‌ర్ (స‌వ‌ర‌ణ‌) బిల్లు , 2019 అంటారు. బిల్లు చ‌ట్టంగా రూపొందిన త‌ర్వాత ఈ క‌మ్యూనిటీల‌కు చెందిన సభ్యులు ఛ‌త్తీస్‌ఘ‌డ్‌కు చెందిన స‌వ‌రించిన షెడ్యూల్డ్ తెగ‌ల జాబితాలో స‌భ్యుడు అవుతారు. దీని ద్వారా వీరు ప్ర‌స్తుత ప్ర‌భుత్వ ప‌థ‌కాల కింద షెడ్యూలు తెగ‌ల వారు పొందే ప్ర‌యోజ‌నాలు పొంద‌డానికి వీలు క‌లుగుతుంది. పోస్ట్ మెట్రిక్ స్కాల‌ర్‌షిప్‌, నేష‌న‌ల్ ఓవ‌ర్సీస్ స్కాల‌ర్‌షిప్‌, నేష‌న‌ల్ ఫెలోషిప్‌, ఉన్న‌త ప్ర‌మాణాలు క‌లిగిన విద్య‌, నేష‌న‌ల్ షెడ్యూల్డ్ ట్రైబ్స్ ఫైనాన్స్ డ‌వ‌ల‌ప్‌మెంట్ కార్పొరేష‌న్ నుంచి రాయితీపై రుణాలు పొందే అవ‌కాశం, ఎస్‌టి బాల బాలిక‌ల‌కు హాస్ట‌ల్ స‌దుపాయం వంటివి ఇలాంటి ప్ర‌ధాన ప‌థ‌కాల‌లో కొన్ని. వీటికి తోడు ప్ర‌భుత్వ విధానాల ప్ర‌కారం విద్యాసంస్థ‌ల‌లో ప్ర‌వేశానికి, ఉద్యోగాలలో రిజ‌ర్వేష‌న్‌లు పొంద‌డానికి వీరికి అవ‌కాశం ఉంటుంది.
పార్లమెంటు కొత్త భవనం నిర్మాణస్థలాన్ని తనిఖీ చేసిన ప్రధాన మంత్రి;  అక్కడ జరుగుతున్న నిర్మాణ పనుల ను ఆయన సమీక్షించారు

పార్లమెంటు నూతన భవనం నిర్మాణం పనుల ను ప్రధాన మంత్రి శ్రీ నరేంద్ర మోదీ 2021 సెప్టెంబర్ 26వ తేదీ సాయంత్రం పూట ఆ ప్రదేశాని కి వెళ్ళి, తనిఖీ చేశారు. ఆయన అక్కడ జరుగుతున్న పనుల ను సమీక్షించారు. ఆ ప్రదేశం లో జరుగుతున్న పనుల లో పురోగతి ని గురించి ఆయన నిర్ధారణ చేసుకొన్నారు. ఆ ప్రాజెక్టు ను సకాలం లో పూర్తి చేయవలసిందంటూ నొక్కి చెప్పారు. శ్రామికుల తో ఆయన మాట్లాడి, వారి క్షేమ సమాచారాన్ని అడిగి తెలుసుకొన్నారు. వారు ఒక పవిత్రమైన, చరిత్రాత్మకమైన కార్యం లో తలమునకలు అయ్యారని ఆయన స్పష్టం చేశారు. ఆ ప్రదేశం లో పని చేస్తున్న వారందరికీ కోవిడ్ నిరోధక టీకా మందు ను తప్పక ఇప్పించాలి అంటూ ప్రధాన మంత్రి ఆదేశించారు. వర్కర్ లు అందరికీ పత్రి నెల ఆరోగ్య పరీక్షల ను నిర్వహించాలని కూడా అధికారుల కు ఆయన సూచించారు. నిర్మాణం పనులు ఒకసారి పూర్తి అయ్యాయి అంటే నిర్మాణ శ్రామికులు అందరి వివరాల తోను ఒక డిజిటల్ ఆర్కైవ్ ను తప్పక ఏర్పాటు చేయాలని, ఆ డిజిటల్ ఆర్కైవ్ లో వారి పేరు లు, వారి ఛాయాచిత్రాలు, వారు ఏ ప్రాంతాని కి చెందిన వారు అనేటటువంటి వ్యక్తిగత వివరాలు పొందుపరచాలని, నిర్మాణ కార్యం లో వారి తోడ్పాటు కు గుర్తింపు ను ఇవ్వాలని ఆయన అన్నారు. అంతేకాకుండా, ఈ ప్రయాస లో పాలుపంచుకొన్న వారి పాత్రల ను గురించి తెలియజేసే ధ్రువ పత్రాల ను కూడా శ్రామికులు అందరికీ ఇవ్వాలి అని ఆయన అన్నారు. ప్రధాన మంత్రి ఆకస్మిక తనిఖీ వేళ లో భద్రత పరం గా అతి తక్కువ జాగ్రత చర్యల ను చేపట్టడమైంది. ఆయన ఆ ప్రదేశం లో ఒక గంట కు పైగా కాలాన్ని వెచ్చించారు.
ప్రధానమంత్రి శ్రీ నరేంద్ర మోదీ-స్లొవాక్‌ రిపబ్లిక్‌ ప్రధాని గౌరవనీయ ఎడ్వర్డ్ హెగర్‌ల మధ్య ఫోన్‌ సంభాషణ

ప్రధానమంత్రి శ్రీ న‌రేంద్ర మోదీ ఇవాళ స్లొవాక్‌ రిపబ్లిక్‌ ప్రధాని గౌరవనీయ ఎడ్వర్డ్ హెగర్‌తో ఫోన్‌ద్వారా సంభాషించారు. ఉక్రెయిన్‌ నుంచి భారత పౌరులను తరలించడంలో సహకరించడంపై ఈ సందర్భంగా గౌరవనీయ ఎడ్వర్డ్ హెగర్‌కు ప్రధానమంత్రి ధన్యవాదాలు తెలిపారు. అలాగే భారతదేశం నుంచి ప్రత్యేక తరలింపు విమానాలను అనుమతించడంపైనా ఆయన కృతజ్ఞతలు తెలియజేశారు. రానున్న రోజుల్లో స్లొవాక్‌ రిపబ్లిక్‌ నుంచి నిరంతర సహాయం కోరారు. అదే సమయంలో సంఘర్షణ ప్రాంతాల నుంచి ఇతర దేశాల పౌరులను తరలించే ప్రక్రియను కూడా భారత్‌ చేపట్టింది. భారత పౌరుల తరలింపు ప్రక్రియ పర్యవేక్షణ కోసం తన ప్రత్యేక ప్రతినిధిగా కేంద్ర చట్ట-న్యాయశాఖ మంత్రి శ్రీ కిరెన్ రిజిజును నియమించినట్లు కూడా ప్రధానమంత్రి గౌరవనీయ హెగర్‌కు తెలిపారు. ఉక్రెయిన్‌లో కొనసాగుతున్న హింస, మానవతా సంక్షోభంపై ప్రధానమంత్రి ఆవేదన వ్యక్తం చేశారు. అలాగే శత్రుభావాన్ని విడనాడి, చర్చలవైపు తిరిగి దృష్టి మళ్లించాలని పలుమార్లు భారత్‌ చేసిన విజ్ఞప్తిని పునరుద్ఘాటించారు. దేశాల సార్వభౌమాధికారం, ప్రాదేశిక సమగ్రతలను గౌరవించడంలోగల ప్రాధాన్యాన్ని ఈ సందర్భంగా ప్రధాని మోదీ నొక్కిచెప్పారు.
పిఎమ్ కేర్స్ లో భాగం గా ఏర్పాటు చేసినపిఎస్ఎ ఆక్సీజన్ ప్లాంటుల ను అక్టోబరు 7న దేశ ప్రజల కు అంకితం చేయనున్న ప్రధాన మంత్రి

పిఎమ్ కేర్స్ లో భాగం గా 35 రాష్ట్రాలు మరియు కేంద్ర పాలిత ప్రాంతాల లో ఏర్పాటైన 35 ప్రెశర్ స్వింగ్ అడ్ సార్ప్ శన్ (పిఎస్ఎ) ఆక్సీజన్ ప్లాంటుల ను ప్రధాన మంత్రి శ్రీ నరేంద్ర మోదీ 2021 అక్టోబర్ 7న ఉదయం 11 గంటల కు ఉత్తరాఖండ్ లోని ఎఐఐఎమ్ఎస్ రుషీకేశ్ లో జరుగనున్న ఒక కార్యక్రమం లో దేశ ప్రజల కు అంకితం చేయనున్నారు. దీనితో, దేశం లోని అన్ని జిల్లాలు ఇక పిఎస్ఎ ఆక్సీజన్ ప్లాంటులను కలిగివున్నట్లు అవుతుంది. ఈ సందర్భం లో ప్రధాన మంత్రి సభికుల ను ఉద్దేశించి ప్రసంగిస్తారు. ఇంతవరకు, పిఎం కేర్స్ ద్వారా దేశవ్యాప్తం గా మొత్తం 1224 పిఎస్ఎ ఆక్సీజన్ ప్లాంటుల కు ఆర్థిక సహాయాన్ని అందించడమైంది. వీటిలో 1100లకు పైగా ప్లాంటులు ఇప్పటికే పని చేస్తున్నాయి. వీటి ద్వారా ప్రతి రోజు 1750 ఎమ్ టి కి పైగా ఆక్సీజన్ ఉత్పత్తి అవుతోంది. ఇది కోవిడ్-19 విశ్వమారి తలెత్తినప్పటి నుంచి భారతదేశం లో చికిత్స కు వినియోగించే ఆక్సీజన్ ఉత్పత్తి సామర్ధ్యాన్ని పెంచడం కోసం ప్రభుత్వం ముందుచూపు తో చేపట్టిన చర్యల కు ఒక నిదర్శనం గా ఉంది. దేశం లో ప్రతి ఒక్క జిల్లా లో ఒక పిఎస్ఎ ఆక్సీజన్ ప్లాంటు ను ఏర్పాటు చేయడం కోసం తలపెట్టిన ఒక ప్రాజెక్టు ను కార్యాచరణ లోకి తీసుకు రావడం లో భాగం గా పర్వత ప్రాంతాలు, ద్వీపాలు, దుర్గమమైన ప్రదేశాలు కలిగిన భూ భాగాల వంటి క్లిష్ట సవాళ్ళ ను కూడా అధిగమించడం జరిగింది. 7,000 కు పైగా సిబ్బంది కి శిక్షణ ను ఇవ్వడం ద్వారా ఈ ప్లాంటుల కార్యకలాపాలకు, నిర్వహణ కు పూచీ పడడం జరిగింది. సిబ్బంది పనితీరు ను వాస్తవ కాల ప్రాతిపదిక న పర్యవేక్షించడం కోసం ఒక ఎంబెడెడ్ ఇంట‌ర్‌ నెట్ ఆఫ్ థింగ్స్ (ఐఒటి) ఉపకరణాన్ని, అలాగే ఒక ఏకీకృత వెబ్ పోర్టల్ ను ఉపయోగించడం జరుగుతున్నది. ఈ కార్యక్రమం లో కేంద్ర ఆరోగ్య మంత్రి తో పాటు, ఉత్తరాఖండ్ గవర్నర్, ఉత్తరాఖండ్ ముఖ్యమంత్రి లు కూడా పాల్గొంటారు.
ఆసియాన్- ఇండియా కమెమరేటివ్ సమిట్ కు ముందు రోజున ద్వైపాక్షిక సమావేశాలలో పాలుపంచుకొన్న ప్రధాన మంత్రి

భారతదేశం, ఆసియాన్ ల భాగస్వామ్యానికి 25 సంవత్సరాలు పూర్తి అయిన సందర్భాన్ని ఒక వేడుకగా జరుపుకొనేందుకుగాను నిర్వహిస్తున్న ఆసియాన్- ఇండియా కమెమరేటివ్ సమిట్ (ఎఐసిఎస్) కు ముందు రోజు.. అంటే, బుధవారం నాడు.. మయన్మార్ స్టేట్ కౌన్స్ లర్ అంగ్ సాన్ సూ చీ తో, వియత్నామ్ ప్రధాని శ్రీ న్యూయెన్ జువాన్ ఫుక్ తో, ఫిలిప్పీన్స్ అధ్య‌క్షులు శ్రీ రాడ్రిగో దుతెర్తె తో ప్రధాన మంత్రి శ్రీ నరేంద్ర మోదీ విడి విడిగా జరిగిన ద్వైపాక్షిక సమావేశాలలో పాలుపంచుకొన్నారు. 2. ఆసియాన్- ఇండియా కమెమరేటివ్ సమిట్ లో పాల్గొనేందుకు భారతదేశానికి వచ్చిన గా ముగ్గురు నేతలకు ప్రధాన మంత్రి స్వాగతం పలికారు. అలాగే, ఈ సంవత్సరం జనవరి 26వ తేదీన జరిగే గణతంత్ర దినోత్సవాలకు ముఖ్య అతిథులుగా రావాలంటూ పంపించిన ఆహ్వానాన్ని మన్నించినందుకు వారికి ఆయన ధన్యవాదాలు తెలిపారు. 3. స్టేట్ కౌన్స్ లర్ అంగ్ సాన్ సూ చీ తో ప్రధాన మంత్రి సమావేశమైన సందర్భంగా, పరస్పర ప్రయోజనాలు ముడిపడిన వివిధ అశాలపైన చర్చలు చోటు చేసుకొన్నాయి. ప్రధాన మంత్రి శ్రీ మోదీ 2017 సెప్టెంబర్ లో మయన్మార్ లో పర్యటించినప్పుడు తీసుకొన్న కీలక నిర్ణయాల విషయంలో తరువాయిగా చేపట్టిన చర్యలు సహా ద్వైపాక్షిక సంబంధాలను మరింత బలోపేతం చేసుకొనేందుకు ఉన్న మార్గాల పైన కూడా ఈ సందర్భంగా చర్చలు జరిగాయి. 4. ప్రధాని శ్రీ న్యూయెన్ జువాన్ ఫుక్ తో జరిగిన సమావేశంలో, రక్షణ, చమురు మరియు గ్యాస్, వ్యాపారం మరియు పెట్టుబడి వంటి రంగాలతో సహా ఇండో-పసిఫిక్ ప్రాంతంలో సముద్ర సంబంధిత సహకారంతో పాటు కాంప్రిహెన్సివ్ స్ట్రాటజిక్ పార్ట్ నర్ షిప్ యొక్క ఫ్రేమ్ వర్క్ పరిధిలో ఇరు దేశాల మధ్య ద్వైపాక్షిక సంబంధాల లో నమోదైన వృద్ధి పట్ల నేతలు ఉభయులు సంతృప్తిని వ్యక్తం చేశారు. సమాచార- ప్రసార రంగంలో మరియు ఆసియాన్- ఇండియా స్పేస్ కోఆపరేషన్ లో భాగంగా వియత్నాంలో ట్రాకింగ్ అండ్ డేటా రిసెప్షన్ స్టేషన్ మరియు డేటా ప్రాసెసింగ్ ఫెసిలిటీ ల ఏర్పాటు పైన ఈ పర్యటన సందర్భంగా కుదిరిన రెండు ఒప్పందాలు భారత, వియత్నాంల సంబంధాలకు నూతనోత్తేజాన్ని ఇస్తాయని నేతలు ఇద్దరూ అంగీకరించారు. 100 మిలియన్ యుఎస్ డాలర్ల విలువైన లైన్ ఆఫ్ క్రెడిట్ అమలవడం పట్ల వారు సంతృప్తిని వెలిబుచ్చారు. దీనిలో భాగంగా ఆఫ్ షోర్ పట్రోల్ వెసల్స్ (ఒపివి లు) ఎల్ & టి కి ఇవ్వడమైంది. 500 మిలియన్ యుఎస్ డాలర్ల విలువైన మరొక లైన్ ఆఫ్ క్రెడిట్ త్వరలోనే ఆచరణ రూపం లోకి రానుంది. 5. అధ్య‌క్షులు శ్రీ రాడ్రిగో దుతెర్తె తో జరిగిన సమావేశంలో, 2017 నవంబర్ లో మనీలా లో వారు ఉభయులు సమావేశమైన అనంతరం చోటు చేసుకొన్నటువంటి ప్రపంచ పరిస్థితులు మరియు ప్రాంతీయ పరిస్థితులలో రెండు దేశాల మధ్య ద్వైపాక్షిక సంబంధాలలో నమోదైన పురోగతిని సమీక్షించారు. ఇరు దేశాల మధ్య సంబంధాలను మరింతగా బలపరచుకోవాలని, మరీ ముఖ్యంగా, అవస్థాపన అభివృద్ధి లో ఈ సంబంధాలను బలోపేతం చేసుకోవాలని కూడా అంగీకారానికి వచ్చారు. భారతదేశం అనుసరిస్తున్న యాక్ట్ ఈస్ట్ పాలిసి మరియు ఫిలిప్పీన్స్ అవలంబిస్తున్న బిల్డ్- బిల్డ్- బిల్డ్ ప్రోగ్రామ్ లలో భాగంగా ఇరు దేశాల ప్రయివేటు రంగాల మధ్య సహకారానికి అనువైన పలు రంగాలు ఉన్నాయని వారు అంగీకారానికి రావడం జరిగింది. ఇన్ వెస్ట్ ఇండియా కు, ఫిలిప్పీన్స్ కు చెందిన బోర్డ్ ఆఫ్ ఇన్ వెస్ట్ మెంట్ కు మధ్య సంతకాలు అయిన ఒక అవగాహనపూర్వక ఒప్పంద పత్రాన్ని ఇరు దేశాల ప్రతినిధులు- నేతల సమక్షంలో- ఇచ్చి, పుచ్చుకొన్నారు. 6. మూడు సమావేశాలలోనూ భారతదేశ పర్యటనకు విచ్చేసిన ఉన్నతాధికారులు ఇండో-పసిఫిక్ ప్రాంతంలో శాంతి, భద్రత మరియు సామాజిక ఆర్థిక అభివృద్ధి కోసం ఆసియాన్- ఇండియా సంబంధాల యొక్క ప్రాముఖ్యాన్ని గురించి నొక్కి పలికారు. అలాగే, ఎఐసిఎస్ లో జరిగే చర్చోపచర్చల కోసం తాము ఎదురుచూస్తున్నట్లు కూడా వారు పేర్కొన్నారు.
2019వ సంవత్సరం జులై నుండి 5 శాతం అద‌న‌పు డిఎ/ డిఆర్ కు ఆమోదం తెలిపిన మంత్రివ‌ర్గం

కేంద్ర ప్ర‌భుత్వ ఉద్యోగుల కు క‌ర‌వు భ‌త్యం (డిఎ) మరియు పింఛ‌నుదారుల‌ కు డియ‌ర్‌నెస్ రిలీఫ్ (డిఆర్‌) లకు సంబంధించిన అద‌నపు కిస్తీ ని 2019వ సంవ‌త్స‌రం జులై 1వ తేదీ నాటి నుండి వ‌ర్తించే విధం గా విడుద‌ల చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదాన్ని తెలిపింది. ధ‌ర‌ ల పెరుగుద‌ల తో ఏర్పడ్డ లోటు ను భర్తీ చేయడం కోసం మూల వేతనం లో/ పెన్ష‌న్ లో ప్ర‌స్తుత రేటు అయిన 12 శాతాని కి తోడు 5 శాతం పెరుగుద‌ల ను ఇది సూచిస్తున్న‌ది. ఈ పెరుగుద‌ల 7వ కేంద్ర వేత‌న సంఘం సిఫారసు ల ఆధారం గా ఆమోదించిన‌ సూత్రాల కు అనుగుణం గా చోటు చేసుకొన్నది. డియ‌ర్‌నెస్ అల‌వెన్స్ మ‌రియు డియ‌ర్‌నెస్ రిలీఫ్ లు రెండింటి వ‌ల్ల ఖ‌జానా పై ప‌డే ప్ర‌భావం 2019-20 ఆర్థిక సంవ‌త్స‌రం లో (2019వ సంవత్సరం లో జులై మొద‌లుకొని 2020వ సంవత్సరం లో ఫిబ్ర‌వ‌రి వ‌ర‌కు అంటే 8 నెల‌ల కాలాని కి) క్రమం గా 15909.35 కోట్ల రూపాయ‌లు మ‌రియు 10606.20 కోట్ల రూపాయ‌లు గా ఉండబోతోంది. దీనితో కేంద్ర ప్రభుత్వం లో సుమారు 49.93 ల‌క్ష‌ల మంది ఉద్యోగుల కు మ‌రియు 65.26 ల‌క్ష‌ల మంది పింఛ‌నుదారుల కు ల‌బ్ధి చేకూరనుంది. డియ‌ర్‌నెస్ అల‌వెన్స్ లో ఈ పెరుగుద‌ల కార‌ణం గా ప్రతి ఒక్క సంవత్సరం లో ప‌డే అద‌న‌పు ఆర్థిక భారం 8590.20 కోట్ల రూపాయ‌లు గా ఉండవచ్చని మ‌రియు ప్ర‌స్తుత ఆర్థిక సంవ‌త్స‌ర‌మైన 2019-20 లో (2019వ సంవత్సరం లో జులై మొద‌లుకొని 2020వ సంవత్సరం లో ఫిబ్ర‌వ‌రి వ‌ర‌కు అంటే 8 నెల‌ల కాలాని కి) 5726.80 కోట్ల రూపాయ‌లు గా ఉంటుందని భావిస్తున్నారు. పింఛ‌నుదారుల‌ కు డియ‌ర్‌నెస్ రిలీఫ్ కార‌ణం గా ప్రతి ఒక్క సంవ‌త్స‌రం లో 7319.15 కోట్ల రూపాయ‌లు మరియు ప్ర‌స్తుత ఆర్థిక సంవ‌త్స‌రం లో 4870 కోట్ల రూపాయ‌లు అద‌న‌పు ఆర్థిక భారం పడుతుందని అంచ‌నా వేయడమైంది. కేంద్ర ప్ర‌భుత్వ ఉద్యోగుల‌ కు/ పింఛ‌నుదారుల‌ కు జీవ‌న వ్య‌యాన్ని స‌ర్దుబాటు చేయడం కోసం, అలాగే సిస‌లు విలువ లో కోత బారి నుండి వారి మూల వేత‌నం/పెన్ష‌న్ ను ప‌రిర‌క్షించ‌డం కోసం క‌ర‌వు భ‌త్యం/డియ‌ర్‌నెస్ రిలీఫ్ చెల్లిస్తూ వ‌స్తున్నారు. డియ‌ర్‌నెస్ అల‌వెన్స్/డియ‌ర్‌నెస్ రిలీఫ్ ను ఒక సంవ‌త్స‌రం లో రెండు సార్లు క్ర‌మం గా జ‌న‌వ‌రి 1వ తేదీ నుండి మ‌రియు జులై 1వ తేదీ నుండి స‌వ‌రించడం జరుగుతోంది.
ఖేలో ఇండియా స్కూల్ గేమ్స్ ను రాజ‌ధాని లో రేపే ప్రారంభించ‌నున్న ప్ర‌ధాన‌ మంత్రి

ప్ర‌ధాన మంత్రి శ్రీ న‌రేంద్ర మోదీ తొలి ‘ఖేలో ఇండియా స్కూల్ గేమ్స్’ ను 2018 జ‌న‌వ‌రి 31వ తేదీన న్యూ ఢిల్లీ లోని ఇందిరా గాంధీ ఇండోర్ స్టేడియ‌మ్ లో ప్రారంభిస్తారు. మ‌న దేశంలో అన్ని క్రీడ‌ల‌కు ఒక బ‌ల‌మైన ఫ్రేమ్ వ‌ర్క్ ను అతి కింది స్థాయి నుండి రూపొందించి, భార‌త‌దేశాన్ని ఒక గొప్ప క్రీడాదేశంగా ఆవిష్క‌రించే క్ర‌మంలో క్రీడా సంస్కృతిని ఇండియా లో పున‌రుద్ధ‌రించ‌డం కోసమే ‘ఖేలో ఇండియా’ కార్య‌క్ర‌మాన్ని పరిచయం చేస్తున్నారు. ప్ర‌ధాన మంత్రి శ్రీ న‌రేంద్ర మోదీ దార్శ‌నిక‌త‌కు అనుగుణంగా వివిధ విభాగాల‌లో పాఠ‌శాల‌ స్థాయిలోనే యువ ప్ర‌తిభావంతుల‌ను అన్వేషించి, భావి క్రీడావిజేత‌లుగా వారిని మ‌ల‌చ‌డంలో ఖేలో ఇండియా స‌హాయ‌ప‌డగలదని ఆశిస్తున్నారు. ప్రాధాన్యత కలిగినటువంటి క్రీడా విభాగాల‌లో ప్ర‌తిభాశాల క్రీడాకారుల‌ను ఒక అధిక శ‌క్తివంత‌మైన సంఘం ద్వారా వివిధ ద‌శ‌ల్లో గుర్తించి, అటువంటి వారికి 5 ల‌క్ష‌ల రూపాయ‌ల వార్షిక ఆర్థిక స‌హాయాన్ని 8 సంవ‌త్స‌రాల‌ పాటు అందిస్తారు. ఖేలో ఇండియా స్కూల్ గేమ్స్ ను న్యూ ఢిల్లీ లో 2018 జ‌న‌వ‌రి 31వ తేదీ నుండి ఫిబ్ర‌వ‌రి 8 వ తేదీ వ‌ర‌కు నిర్వ‌హిస్తారు. 16 విభాగాలు.. విలువిద్య‌, అథ్లెటిక్స్‌, బాడ్మింట‌న్‌, బాస్కెట్ బాల్‌, బాక్సింగ్‌, ఫుట్‌బాల్‌, జిమ్నాస్టిక్స్‌, హాకీ, జూడో, క‌బ‌డ్డీ, ఖో-ఖో, షూటింగ్‌, ఈత‌, వాలీబాల్‌, వెయిట్ లిఫ్టింగ్, ఇంకా మ‌ల్ల‌యుద్ధం..లలో భాగం పంచుకోవ‌ల‌సిందిగా 17 ఏళ్ళ లోపు క్రీడాకారుల‌ను ఆహ్వానించారు. ఈ ఆటలు భార‌త‌దేశం యొక్క యువ‌త‌లో క్రీడా ప్ర‌తిభ‌ను వెలికితీసి, భార‌త‌దేశ క్రీడా సామ‌ర్ధ్యాన్ని క‌ళ్ళ‌కు క‌ట్టనున్నాయి. ఖేలో ఇండియా స్కూల్ గేమ్స్ లో 199 స్వర్ణ పతకాలు, 199 రజత ప‌త‌కాలు మ‌రియు 275 కాంస్య ప‌త‌కాలను గెలుచుకొనేందుకు అవకాశం ఉంది. ఈ క్రీడ‌ల‌లో దేశంలోకెల్లా అత్యంత ప్రతిభ కలిగిన 17 ఏళ్ళ లోపు వ‌య‌స్సు కలిగిన క్రీడాకారులు పోటీ ప‌డ‌నున్నారు.
పురుషుల 77 కిలోగ్రాముల వెయిట్‌లిఫ్టింగ్ ఈవెంట్ లో స్వ‌ర్ణ ప‌త‌కాన్ని గెలుచుకొన్న శ్రీ స‌తీశ్ కుమార్ శివ‌లింగమ్ ను అభినందించిన ప్ర‌ధాన మంత్రి

కామ‌న్‌వెల్త్ గేమ్స్ లో బంగారు ప‌త‌కాన్ని వెయిట్‌లిఫ్టర్ గెలుచుకొన్న శ్రీ స‌తీశ్ కుమార్ శివ‌లింగమ్ కు ప్ర‌ధాన మంత్రి శ్రీ న‌రేంద్ర మోదీ అభినందనలు తెలియజేశారు. ‘‘భార‌త‌దేశానికి చెందిన వెయిట్‌లిఫ్ట‌ర్లు ప‌త‌కాల ప‌ట్టిక‌లో మ‌న స్థానాన్ని కూడా పైకి ఎత్తారు. శెభాష్ స‌తీశ్ కుమార్ శివ‌లింగమ్.. 77 కిలోగ్రాముల వెయిట్‌లిఫ్టింగ్ కేట‌గిరీ లో స్వ‌ర్ణాన్ని సాధించారు. వరుస‌గా రెండు కామ‌న్‌వెల్త్ గేమ్స్‌ లో.. 2014 గ్లాస్ గో గేమ్స్ తో పాటు 2018 గోల్డ్ కోస్ట్ లో.. పసిడి ప‌త‌కాల‌ను కైవ‌సం చేసుకోవ‌డం ద్వారా చ‌రిత్ర పుట‌ల‌కెక్కారు’’ అని ప్ర‌ధాన మంత్రి త‌న సందేశంలో పేర్కొన్నారు.
ప్ర‌ధాన మంత్రి త్రిపుర ప్రజలకు రాష్ట్ర అవతరణ దిన శుభాకాంక్షలు తెలిపార

ప్ర‌ధాన మంత్రి శ్రీ న‌రేంద్ర మోదీ త్రిపుర ప్రజలకు వారి రాష్ట్ర అవతరణ దినం సందర్భంగా శుభాకాంక్షలు తెలిపారు. “త్రిపుర రాష్ట్ర అవతరణ దినం నాడు, నేను త్రిపుర ప్రజలకు నా శుభాభినందనలు తెలియజేస్తున్నాను. అలాగే, త్రిపుర అన్ని రంగాలలోను అభివృద్ధి చెందాలని ఆ ఈశ్వరుడిని ప్రార్థిస్తున్నాను” అని ప్రధాన మంత్రి తన సందేశంలో పేర్కొన్నారు.
1.4.2020 నుండి అమలులోకి వచ్చే విధం గా ప్ర‌భుత్వ రంగ బ్యాంకు (పిఎస్‌బి)ల భారీ ఏకీక‌ర‌ణాని కి ఆమోదం తెలిపిన మంత్రిమండ‌లి

ప‌ది ప్ర‌భుత్వ రంగ బ్యాంకుల ను నాలుగు పిఎస్‌బి లుగా ఏకీక‌రించేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశ‌మైన‌ కేంద్ర మంత్రివర్గం ఆమోదం తెలిపింది. దీనిలో- (ఎ) యునైటెడ్ బ్యాంక్ ఆఫ్ ఇండియా ను మరియు ఓరియంట‌ల్ బ్యాంక్ ఆఫ్ కామ‌ర్స్ ను పంజాబ్ నేశ‌న‌ల్ బ్యాంకు లో విలీనం చేయ‌డం (బి) సిండికేట్ బ్యాంకు ను కెన‌రా బ్యాంకు లో విలీనం చేయ‌డం (సి) కార్పొరేశ‌న్ బ్యాంకు ను మ‌రియు ఆంధ్రా బ్యాంకు ను యూనియ‌న్ బ్యాంక్ ఆఫ్ ఇండియా లో విలీనం చేయ‌డం (డి) అల‌హాబాద్ బ్యాంకు ను ఇండియ‌న్ బ్యాంకు లో విలీనం చేయ‌డం- భాగం గా ఉండ‌బోతున్నాయి. ఈ విలీనీక‌ర‌ణం 1.4.2020 నుండి అమ‌లు లోకి రానుంది. ఇది ఒక్కొక్క విలీనీక‌ర‌ణ సంస్థ ఎనిమిది ల‌క్ష‌ల కోట్ల రూపాయ‌ల కు మించిన వ్యాపారం తో కూడినటువంటి మ‌రియు జాతీయ వ్యాప్తి క‌లిగినటువంటి ఏడు పెద్ద పిఎస్‌బి ల ఏర్పాటు కు దారితీస్తుంది. ఈ భారీ ఏకీక‌ర‌ణం ప్ర‌పంచ బ్యాంకు ల తో సాటి రాగ‌ల బ్యాంకుల ను ఆవిష్క‌రించ‌డం లో మ‌రియు భార‌త‌దేశం లోను, ప్ర‌పంచ స్థాయి లోను ప్ర‌భావ‌శీల స్థాయి లో పోటీ ప‌డ‌గ‌లిగే బ్యాంకుల ను ఏర్పాటు చేయ‌డం లో దోహ‌ద ప‌డ‌నుంది. ఏకీకర‌ణం ద్వారా ఒన‌గూరే ప్ర‌యోజ‌నాలు మరియు పెద్ద ఎత్తు న జ‌రిగే కార్య‌క‌లాపాలు వ్య‌యం ప‌రం గా లాభాల కు దోహ‌దం చేయ‌నున్నాయి. త‌త్ఫ‌లితం గా పిఎస్‌బి లు వాటి స్ప‌ర్ధాత్మ‌క‌త ను పెంచుకొని, భార‌త‌దేశ బ్యాంకింగ్ వ్య‌వ‌స్థ పైన ఒక స‌కారాత్మ‌క‌మైనటువంటి ప్ర‌భావాన్ని ప్రసరించగ‌లుగుతాయి. దీనికి అదనం గా, ఏకీక‌ర‌ణం అనేది భారీ ప‌ర‌ప‌తి ని స‌మ‌కూర్చ‌డం లో విలీనీక‌ర‌ణం జ‌రిగిన సంస్థ లకు ఉండే శ‌క్తి ని పెంపు చేయడం తో పాటు పోటీ తో కూడిన కార్య‌క‌లాపాల ను నిర్వ‌హించ‌డం లో కూడాను ఊతాన్ని అందిచ‌గ‌లుగుతుంది. విలీనీక‌ర‌ణాని కి లోనైన సంస్థ‌ ల మ‌ధ్య ఉత్త‌మ‌మైన అభ్యాసాల ను అనుస‌రించ‌డం అనేది బ్యాంకుల వ్య‌య సంబంధ ద‌క్ష‌త ను, అలాగే, వాటి రిస్క్ మేనేజ్‌మెంట్ ను మెరుగుప‌ర‌చ‌నుంది. విస్తృత‌మైనటువంటి వ్యాప్తి ద్వారా ఆర్థిక సేవ‌ల ను అన్ని వ‌ర్గాల కు చేరువ గా తీసుకు పోవాల‌నే ల‌క్ష్యాని కి సైతం ద‌న్ను ల‌భించ‌నుంది. అంతేకాక, విలీనీక‌ర‌ణానికి లోనైన బ్యాంకు ల మ‌ధ్య సాంకేతికత ల స్వీక‌ర‌ణ‌, ప్ర‌తిభావంతుల మహా కూటమి యొక్క అందుబాటు మరియు ఒక సువిశాల‌మైనటువంటి సమాచారనిధి లభ్యత లతో పిఎస్‌బి లు శ‌ర‌వేగం గా డిజిటల్ పరమైనటువంటి మార్పుల కు లోన‌వుతున్న బ్యాంకింగ్ సేవల స్వరూపాన్ని ఎన‌లిటిక్స్ శక్తి ని వినియోగించుకొంటూ స్ప‌ర్ధాత్మ‌క ప్ర‌యోజ‌నాన్ని అంది పుచ్చుకొనే స్థితి కి చేరుకోగ‌లుగుతాయి.
శౌర్య పురస్కార విజేతలను సన్మానించడానికి ఒక వెబ్ సైట్ ను ప్రారంభించిన ప్రధాన మంత్రి

ప్రధాన మంత్రి శ్రీ నరేంద్ర మోదీ స్వాతంత్ర్యం వచ్చినప్పటి నుండి శౌర్య పురస్కార విజేతలైన వారందరినీ సన్మానించడానికి ఒక వెబ్ సైట్ ను ఈ రోజు ప్రారంభించారు. http://gallantryawards.gov.in/ వెబ్ సైట్ ప్రారంభం అయిన విషయాన్ని ప్రధాన మంత్రి తన ట్విటర్ ఖాతా లో వరుసగా రాసిన ట్వీట్ సందేశాల ద్వారా ప్రకటిస్తూ, ఈ పోర్టల్ మన సాయుధ దళ సిబ్బందితో పాటు పౌరులలో నూ ఉన్నటువంటి అత్యంత సాహసులైన పురుషులు మరియు మహిళల వీర గాథలను తెలియజెప్పడమే కాకుండా వాటిని పదిలపరుస్తుందని పేర్కొన్నారు. ‘‘స్వాతంత్ర్యం సిద్ధించిన నాటి నుండి శౌర్య బహుమతులను స్వీకరించినటువంటి మన కథానాయకులను స్మరించుకొనేందుకుగాను http://gallantryawards.gov.in/ అనే పేరుతో ఒక వెబ్ సైట్ ను ప్రారంభించడం జరిగింది. http://gallantryawards.gov.in/ అనేటటువంటి ఈ పోర్టల్ మన సాయుధ దళ సిబ్బందితో పాటు పౌరులలో కూడా ఉన్నటువంటి అత్యంత సాహసులైన పురుషులు మరియు మహిళల వీర గాథలను తెలియజెప్పడమే కాకుండా వాటిని పదిలపరుస్తుంది. ఇందులో జతపరచబడని ఏదైనా సమాచారం గాని, లేదా మరే ఛాయాచిత్రమైనా గాని మీ దగ్గర ఉంటే గనక, దయచేసి వాటిని ఈ వెబ్ సైట్ లో ఉన్న ఫీడ్ బ్యాక్ లింకు ద్వారా షేర్ చేయగలరు’’ అని ప్రధాన మంత్రి వివరించారు.